title: Kommissionens gennemførelsesforordning (EU) 2020/237 af 14. februar 2020 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Bjelovarski kvargl« (BGB))

text:
                  21.2.2020

                  DA

                  Den Europæiske Unions Tidende

                  L 48/2

         KOMMISSIONENS GENNEMFØRELSESFORORDNING (EU) 2020/237
         af 14. februar 2020
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Bjelovarski kvargl« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kroatiens ansøgning om registrering af betegnelsen »Bjelovarski kvargl« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Bjelovarski kvargl« registreres —

               VEDTAGET DENNE FORORDNING:

            Artikel 1
            Betegnelsen »Bjelovarski kvargl« (BGB) registreres.
            Betegnelsen i stk. 1 henviser til et produkt i kategori 1.3. Oste i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. februar 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 320 af 24.9.2019, s. 9.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2020/238 af 20. februar 2020 om godkendelse af L-threonin som tilsætningsstof til foder til alle dyrearter (EØS-relevant tekst)

text:
                  21.2.2020

                  DA

                  Den Europæiske Unions Tidende

                  L 48/3

         KOMMISSIONENS GENNEMFØRELSESFORORDNING (EU) 2020/238
         af 20. februar 2020
         om godkendelse af L-threonin som tilsætningsstof til foder til alle dyrearter
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse.

                     (2)

                     I henhold til artikel 7 i forordning (EF) nr. 1831/2003 er der indgivet to ansøgninger om godkendelse af L-threonin produceret af Corynebacterium glutamicum KCCM 80117 eller af Corynebacterium glutamicum KCCM 80118 som tilsætningsstof til foder til alle dyrearter. Disse ansøgninger var vedlagt de oplysninger og dokumenter, der kræves i henhold til samme forordnings artikel 7, stk. 3.

                     (3)

                     Ansøgningerne vedrører godkendelse i tilsætningsstofkategorien »tilsætningsstoffer med ernæringsmæssige egenskaber« af L-threonin produceret af Corynebacterium glutamicum KCCM 80117 eller af Corynebacterium glutamicum KCCM 80118 som tilsætningsstof til foder til alle dyrearter.

                     (4)

                     Den Europæiske Fødevaresikkerhedsautoritet (»autoriteten«) konkluderede i sine udtalelser af 22. januar 2019, (2), (3) at L-threonin produceret af Corynebacterium glutamicum KCCM 80117 eller Corynebacterium glutamicum KCCM 80118 på de foreslåede anvendelsesbetingelser ikke har nogen skadelig virkning på dyrs eller menneskers sundhed eller på miljøet. Autoriteten konkluderede også, at tilsætningsstoffet er en effektiv kilde til aminosyren L-threonin til alle dyrearter, og at tilsætningsstoffet for at være lige så effektivt i drøvtyggere som i andre dyr end drøvtyggere bør beskyttes mod nedbrydning i vommen. Autoriteten mener ikke, at der er behov for særlige krav om overvågning efter markedsføringen. Den har også gennemgået den rapport om metoder til analyse af fodertilsætningsstoffet, der blev forelagt af det ved forordning (EF) nr. 1831/2003 oprettede referencelaboratorium.

                     (5)

                     Vurderingen af L-threonin produceret af Corynebacterium glutamicum KCCM 80117 og af Corynebacterium glutamicum KCCM 80118 viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af dette tilsætningsstof bør derfor godkendes som angivet i bilaget til nærværende forordning.

                     (6)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Det i bilaget opførte stof, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »aminosyrer, deres salte og analoger«, tillades anvendt som fodertilsætningsstof på de betingelser, der er fastsat i bilaget.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 20. februar 2020.

                  På Kommissionens vegne

               Ursula VON DER LEYEN

                  Formand

            (1)  EUT L 268 af 18.10.2003, s. 29.

            (2)  EFSA Journal 2019;17(2):5602.

            (3)  EFSA Journal 2019;17(3):5603.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre hensatte forpligtelser

                        Godkendelse gyldig til

                        mg/kg fuldfoder med et vandindhold på 12 %

                           Kategori: tilsætningsstoffer med ernæringsmæssige egenskaber. Funktionel gruppe: aminosyrer, deres salte og analoger.

                        3c410

                        —

                        L-threonin

                           Tilsætningsstoffets sammensætning

                        Pulver med mindst 98 %
                        L-threonin (på tørstofbasis).

                           Aktivstoffets karakteristika

                        L-threonin fremstillet ved fermentering med Corynebacterium glutamicum KCCM 80117 eller

                           Corynebacterium glutamicum KCCM 80118
                        Kemisk formel: C4H9NO3

                        CAS-nr.: 72-19-5.

                           Analysemetoder
                            (1)

                        Til bestemmelse af L-threonin i fodertilsætningsstoffet:

                                    —

                                    Food Chemical Codex »L-threonin monografi« og

                                    —

                                    Ionbyttekromatografi i kombination med postkolonnederivatisering og optisk detektering (IEC-VIS/FLD) — EN ISO 17180.

                              Til bestemmelse af threonin i forblandinger:

                                    —

                                    Ionbyttekromatografi i kombination med postkolonnederivatisering og optisk detektering (IEC-VIS/FLD) — EN ISO 17180 og

                                    —

                                    Ionbyttekromatografi i kombination med postkolonnederivatisering og fotometrisk detektering (IEC-VIS), Kommissionens forordning (EF) nr. 152/2009 (bilag III, del F).

                              Til bestemmelse af threonin i foderblandinger og fodermidler:

                                    —

                                    Ionbyttekromatografi i kombination med postkolonnederivatisering og fotometrisk detektering (IEC-VIS): Kommissionens forordning (EF) nr. 152/2009 (bilag III, del F).

                              Til bestemmelse af threonin i vand:

                                    —

                                    Ionbyttekromatografi i kombination med postkolonnederivatisering og optisk detektering (IEC-VIS/FLD)

                        Alle arter

                        —

                        —

                        —

                                    1.

                                    L-threonin kan markedsføres og anvendes som et tilsætningsstof bestående af et præparat.

                                    2.

                                    L-threonin kan også anvendes i drikkevand.

                                    3.

                                    Vandindholdet skal angives på mærkningen af tilsætningsstoffet.

                                    4.

                                    Følgende skal angives på mærkningen af tilsætningsstoffet og forblandingerne:
                                    »Ved supplering med L-threonin, navnlig via drikkevand, bør der tages højde for alle essentielle og betinget essentielle aminosyrer for at undgå ubalancer.«

                        12.3.2030

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/da/eurl/feed-additives/evaluation-reports.


title: Kommissionens gennemførelsesforordning (EU) 2020/886 af 26. juni 2020 om berigtigelse af den italienske udgave af gennemførelsesforordning (EU) nr. 923/2012 om fælles regler for luftrummet og operationelle bestemmelser vedrørende luftfartstjenester og -procedurer og om ændring af gennemførelsesforordning (EU) nr. 1035/2011 og forordning (EF) nr. 1265/2007, (EF) nr. 1794/2006, (EF) nr. 730/2006, (EF) nr. 1033/2006 og (EU) nr. 255/2010 (EØS-relevant tekst)

text:
                  29.6.2020

                  DA

                  Den Europæiske Unions Tidende

                  L 205/14

         KOMMISSIONENS GENNEMFØRELSESFORORDNING (EU) 2020/886
         af 26. juni 2020
         om berigtigelse af den italienske udgave af gennemførelsesforordning (EU) nr. 923/2012 om fælles regler for luftrummet og operationelle bestemmelser vedrørende luftfartstjenester og -procedurer og om ændring af gennemførelsesforordning (EU) nr. 1035/2011 og forordning (EF) nr. 1265/2007, (EF) nr. 1794/2006, (EF) nr. 730/2006, (EF) nr. 1033/2006 og (EU) nr. 255/2010
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 551/2004 af 10. marts 2004 om organisation og udnyttelse af det fælles europæiske luftrum (1) (luftrumsforordningen), særlig artikel 4, litra a) og b),
         under henvisning til Europa-Parlamentets og Rådets forordning (EU) 2018/1139 af 4. juli 2018 om fælles regler for civil luftfart og oprettelse af Den Europæiske Unions Luftfartssikkerhedsagentur og om ændring af forordning (EF) nr. 2111/2005, (EF) nr. 1008/2008, (EU) nr. 996/2010, (EU) nr. 376/2014 og direktiv 2014/30/EU og 2014/53/EU og om ophævelse af (EF) nr. 552/2004 og (EF) nr. 216/2008 og Rådets forordning (EØF) nr. 3922/91 (2), særlig artikel 31, 43 og 44 og bilag VIII, og
         ud fra følgende betragtninger:

                     (1)

                     Den italienske udgave af Kommissionens gennemførelsesforordning (EU) nr. 923/2012 (3) indeholder inkonsekvent terminologi i bilaget, afdeling 5, SERA.5025, litra b), og i tillæg 4, første række i tabellen, og i fodnote (**) og (***), for så vidt angår luft til jord-talekommunikationsvagt.

                     (2)

                     Den italienske udgave af gennemførelsesforordning (EU) nr. 923/2012 bør derfor berigtiges. De øvrige sprogudgaver er ikke berørt.

                     (3)

                     Foranstaltningerne i denne forordning er i overensstemmelse med udtalelse fra Udvalget for det Fælles Luftrum, der er nedsat ved artikel 5 i Europa-Parlamentets og Rådets forordning (EF) nr. 549/2004 (4) —

               VEDTAGET DENNE FORORDNING:

            Artikel 1
            (vedrører ikke den danske udgave)

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. juni 2020.

                  På Kommissionens vegne

               Ursula VON DER LEYEN

                  Formand

            (1)  EUT L 96 af 31.3.2004, s. 20.

            (2)  EUT L 212 af 22.8.2018, s. 1.

            (3)  Kommissionens gennemførelsesforordning (EU) nr. 923/2012 af 26. september 2012 om fælles regler for luftrummet og operationelle bestemmelser vedrørende luftfartstjenester og -procedurer og om ændring af gennemførelsesforordning (EU) nr. 1035/2011 og forordning (EF) nr. 1265/2007, (EF) nr. 1794/2006, (EF) nr. 730/2006, (EF) nr. 1033/2006 og (EU) nr. 255/2010 (EUT L 281 af 13.10.2012, s. 1).

            (4)  Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum (rammeforordningen) (EUT L 96 af 31.3.2004, s. 1).


title: Kommissionens gennemførelsesforordning (EU) 2020/966 af 1. juli 2020 om afslutning af en fornyet undersøgelse (ny eksportør) af gennemførelsesforordning (EU) 2019/1379 om indførelse af en endelig antidumpingtold på importen af cykler med oprindelse i Folkerepublikken Kina for så vidt angår en kinesisk eksporterende producent, om indførelse af tolden på importen fra denne producent og om ophør med registreringen af denne import

text:
                  6.7.2020

                  DA

                  Den Europæiske Unions Tidende

                  L 213/1

         KOMMISSIONENS GENNEMFØRELSESFORORDNING (EU) 2020/966
         af 1. juli 2020
         om afslutning af en fornyet undersøgelse (ny eksportør) af gennemførelsesforordning (EU) 2019/1379 om indførelse af en endelig antidumpingtold på importen af cykler med oprindelse i Folkerepublikken Kina for så vidt angår en kinesisk eksporterende producent, om indførelse af tolden på importen fra denne producent og om ophør med registreringen af denne import
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 11, stk. 4, og artikel 14, stk. 5,
         ud fra følgende betragtninger:
         1.   GÆLDENDE FORANSTALTNINGER

                     (1)

                     Ved forordning (EØF) nr. 2474/93 (2) (»den oprindelige undersøgelse«) indførte Rådet en endelig antidumpingtold på 30,6 % på importen af cykler med oprindelse i Folkerepublikken Kina (»Kina«). Der er siden da blevet foretaget flere handelsbeskyttelsesundersøgelser, som har ført til ændring af de oprindelige foranstaltninger.

                     (2)

                     Efter en interimsundersøgelse i henhold til artikel 11, stk. 3, i grundforordningen ændrede Rådet disse foranstaltninger ved forordning (EU) nr. 502/2013 (3). I forbindelse med nævnte undersøgelse blev der ikke foretaget stikprøveudtagning af eksporterende producenter i Kina, og den landsdækkende antidumpingtold på 48,5 %, som var baseret på den dumpingmargen, der blev fastsat ved Rådets forordning (EF) nr. 1095/2005 (4), blev opretholdt.

                     (3)

                     De gældende foranstaltninger er en endelig antidumpingtold, som blev indført ved Kommissionens gennemførelsesforordning (EU) 2019/1379 (5).

               2.   DEN NUVÆRENDE UNDERSØGELSE

                     (4)

                     Kommissionen modtog den 27. maj 2019 en anmodning om at indlede en fornyet undersøgelse (ny eksportør), jf. grundforordningens artikel 11, stk. 4. Anmodningen blev indgivet af Universal Cycle Corporation (Guangzhou) Co. Ltd. (»ansøgeren«), en eksporterende producent af cykler i Kina, hvis eksport til Unionen er omfattet af en endelig antidumpingtold på 48,5 %. Ansøgeren hævdede, at virksomheden ikke eksporterede cykler til Unionen i den undersøgelsesperiode, der lå til grund for antidumpingforanstaltningerne (1. januar 2011-31. december 2011), at den begyndte at eksportere den undersøgte vare til Unionen fra september 2018, og at den ikke var forretningsmæssigt forbundet med nogen af de eksporterende producenter af cykler, som er omfattet af de gældende foranstaltninger.

                     (5)

                     Kommissionen fandt de umiddelbare beviser, der blev fremlagt af ansøgeren, tilstrækkelige til at berettige indledningen af en fornyet undersøgelse i henhold til grundforordningens artikel 11, stk. 4. Efter at have givet EU-producenterne mulighed for at fremsætte bemærkninger indledte Kommissionen ved Kommissionens gennemførelsesforordning (EU) 2019/2149 (6) en fornyet undersøgelse af gennemførelsesforordning (EU) 2019/1379, for så vidt angik ansøgeren.

                     (6)

                     I henhold til artikel 2 i gennemførelsesforordning (EU) 2019/2149 blev den antidumpingtold, der blev indført ved gennemførelsesforordning (EU) 2019/1379, ophævet, for så vidt angik ansøgeren. Samtidig pålagde Kommissionen toldmyndighederne at registrere ansøgerens import i henhold til grundforordningens artikel 11, stk. 4, og artikel 14, stk. 5, og som anført i artikel 3 i gennemførelsesforordning (EU) 2019/2149.

                     (7)

                     Den 9. januar 2020 trak ansøgeren formelt sin anmodning om en fornyet undersøgelse (ny eksportør) tilbage. Kommissionen var af den opfattelse, at den fornyede undersøgelse bør afsluttes.

               3.   FREMLÆGGELSE AF OPLYSNINGER

                     (8)

                     Kommissionen underrettede interesserede parter om, at det er hensigten at afslutte den fornyede undersøgelse, at indføre en endelig antidumpingtold på importen fra Universal Cycle Corporation (Guangzhou) Co. Ltd. og at opkræve denne told med tilbagevirkende kraft for den import, der er genstand for registrering i henhold til gennemførelsesforordning (EU) 2019/2149. Interesserede parter fik lejlighed til at fremsætte bemærkninger. Der blev ikke modtaget bemærkninger hertil.

               4.   OPKRÆVNING AF ANTIDUMPINGTOLD MED TILBAGEVIRKENDE KRAFT

                     (9)

                     I betragtning af de konklusioner, der er opridset ovenfor, konkluderede Kommissionen, at den fornyede undersøgelse vedrørende importen af cykler fremstillet af ansøgeren og med oprindelse i Kina bør afsluttes. Følgelig bør registreringen af ansøgerens import ophøre, og den landsdækkende told for alle andre virksomheder (48,5 %), som blev indført ved gennemførelsesforordning (EU) 2019/1379, bør opkræves med tilbagevirkende kraft på denne import fra datoen for indledningen af denne fornyede undersøgelse.

                     (10)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved grundforordningens artikel 15, stk. 1 —

               VEDTAGET DENNE FORORDNING:

            Artikel 1
            Den fornyede undersøgelse (ny eksportør), som blev indledt ved gennemførelsesforordning (EU) 2019/2149, afsluttes hermed.

            Artikel 2

               1.   Den antidumpingtold, der i medfør af artikel 1, stk. 2, i Kommissionens gennemførelsesforordning (EU) 2019/1379 finder anvendelse for alle andre virksomheder (Taric-tillægskode B999) i Folkerepublikken Kina, indføres hermed på den import, der er omhandlet i artikel 1 i gennemførelsesforordning (EU) 2019/2149.

               2.   Den i stk. 1 omhandlede antidumpingtold opkræves hermed med virkning fra den 17. december 2019 på importen af cykler, som er blevet registreret i henhold til artikel 3 i gennemførelsesforordning (EU) 2019/2149.

            Artikel 3

               1.   Det pålægges herved toldmyndighederne at ophøre med den registrering af importen, der er foretaget i henhold til artikel 3 i gennemførelsesforordning (EU) 2019/2149.

               2.   Gældende bestemmelser vedrørende told finder anvendelse, medmindre andet er fastsat.

            Artikel 4
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 1. juli 2020.

                  På Kommissionens vegne

               Ursula VON DER LEYEN

                  Formand

            (1)  EUT L 176 af 30.6.2016, s. 21.

            (2)  Rådets forordning (EØF) nr. 2474/93 af 8. september 1993 om indførelse af en endelig antidumpingtold på importen til Fællesskabet af cykler med oprindelse i Den Kinesiske Folkerepublik og om endelig opkrævning af den midlertidige antidumpingtold (EFT L 228 af 9.9.1993, s. 1).

            (3)  Rådets forordning (EU) nr. 502/2013 af 29. maj 2013 om ændring af gennemførelsesforordning (EU) nr. 990/2011 om indførelse af en endelig antidumpingtold på importen af cykler med oprindelse i Folkerepublikken Kina efter en interimsundersøgelse i henhold til artikel 11, stk. 3, i forordning (EF) nr. 1225/2009 (EUT L 153 af 5.6.2013, s. 17).

            (4)  Rådets forordning (EF) nr. 1095/2005 af 12. juli 2005 om indførelse af en endelig antidumpingtold på importen af cykler med oprindelse i Vietnam og om ændring af forordning (EF) nr. 1524/2000 om indførelse af en endelig antidumpingtold på importen af cykler med oprindelse i Folkerepublikken Kina (EUT L 183 af 14.7.2005, s. 1).

            (5)  Kommissionens gennemførelsesforordning (EU) 2019/1379 af 28. august 2019 om indførelse af en endelig antidumpingtold på importen af cykler med oprindelse i Folkerepublikken Kina, udvidet til også at omfatte importen af cykler afsendt fra Indonesien, Malaysia, Sri Lanka, Tunesien, Cambodja, Pakistan og Filippinerne, uanset om varen er angivet med oprindelse i disse lande eller ej, efter en udløbsundersøgelse i henhold til artikel 11, stk. 2, i forordning (EU) 2016/1036 (EUT L 225 af 29.8.2019, s. 1).

            (6)  Kommissionens gennemførelsesforordning (EU) 2019/2149 af 13. december 2019 om indledning af en fornyet undersøgelse (ny eksportør) af gennemførelsesforordning (EU) 2019/1379 om indførelse af en endelig antidumpingtold på importen af cykler med oprindelse i Folkerepublikken Kina for så vidt angår én kinesisk eksporterende producent, om ophævelse af tolden på importen fra den pågældende eksporterende producent og om at gøre denne import til genstand for registrering (EUT L 325 af 16.12.2019, s. 159).


title: Kommissionens gennemførelsesforordning (EU) 2020/968 af 3. juli 2020 om fornyelse af godkendelsen af aktivstoffet pyriproxyfen, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst)

text:
                  6.7.2020

                  DA

                  Den Europæiske Unions Tidende

                  L 213/7

         KOMMISSIONENS GENNEMFØRELSESFORORDNING (EU) 2020/968
         af 3. juli 2020
         om fornyelse af godkendelsen af aktivstoffet pyriproxyfen, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 20, stk. 1, og
         ud fra følgende betragtninger:

                     (1)

                     Pyriproxyfen blev ved Kommissionens direktiv 2008/69/EF (2) opført som et aktivstof i bilag I til Rådets direktiv 91/414/EØF (3).

                     (2)

                     Aktivstoffer, der er opført i bilag I til direktiv 91/414/EØF, betragtes som godkendt i henhold til forordning (EF) nr. 1107/2009 og er opført i del A i bilaget til Kommissionens gennemførelsesforordning (EU) nr. 540/2011 (4).

                     (3)

                     Godkendelsen af aktivstoffet pyriproxyfen, jf. del A i bilaget til gennemførelsesforordning (EU) nr. 540/2011, udløber den 31. december 2020.

                     (4)

                     Der blev i overensstemmelse med artikel 1 i Kommissionens gennemførelsesforordning (EU) nr. 844/2012 (5) indgivet en ansøgning om fornyelse af godkendelsen af aktivstoffet pyriproxyfen inden for den tidsfrist, der er fastsat i nævnte artikel.

                     (5)

                     Ansøgeren fremlagde de supplerende dossierer, som kræves i henhold til artikel 6 i gennemførelsesforordning (EU) nr. 844/2012. Den rapporterende medlemsstat fandt, at ansøgningen var fuldstændig.

                     (6)

                     Den rapporterende medlemsstat udarbejdede en vurderingsrapport vedrørende fornyelse i samråd med den medrapporterende medlemsstat og forelagde den for Den Europæiske Fødevaresikkerhedsautoritet (»autoriteten«) og Kommissionen den 14. december 2017.

                     (7)

                     Autoriteten gjorde det supplerende resumé af dossieret tilgængeligt for offentligheden. Autoriteten fremsendte ligeledes vurderingsrapporten vedrørende fornyelse til ansøgerne og medlemsstaterne, således at de kunne fremsætte bemærkninger hertil, og iværksatte en offentlig høring om den. Autoriteten videresendte de modtagne bemærkninger til Kommissionen.

                     (8)

                     Den 17. maj 2019 fremsendte autoriteten sin konklusion (6) om, hvorvidt pyriproxyfen kan forventes at opfylde godkendelseskriterierne i artikel 4 i forordning (EF) nr. 1107/2009, til Kommissionen. Kommissionen forelagde udkastet til vurderingsrapport vedrørende fornyelse af godkendelsen af pyriproxyfen for Den Stående Komité for Planter, Dyr, Fødevarer og Foder den 21. oktober 2019.

                     (9)

                     For så vidt angår kriterierne til bestemmelse af hormonforstyrrende egenskaber, der blev indført ved Kommissionens forordning (EU) 2018/605 (7), fremgår det af autoritetens konklusion, at pyriproxyfen ikke er et hormonforstyrrende stof.

                     (10)

                     Kommissionen opfordrede ansøgeren til at fremsætte sine bemærkninger til autoritetens konklusion og, i henhold til artikel 14, stk. 1, tredje afsnit, i gennemførelsesforordning (EU) nr. 844/2012, til bemærkninger til rapporten vedrørende fornyelse. Ansøgeren fremsatte sine bemærkninger, som er blevet nøje gennemgået.

                     (11)

                     Det er med hensyn til et eller flere repræsentative anvendelsesformål for mindst et plantebeskyttelsesmiddel, der indeholder aktivstoffet pyriproxyfen, fastslået, at godkendelseskriterierne i artikel 4 i forordning (EF) nr. 1107/2009 er opfyldt.

                     (12)

                     Risikovurderingen for fornyelse af godkendelsen af aktivstoffet pyriproxyfen er baseret på et begrænset antal repræsentative anvendelsesformål, hvilket dog ikke begrænser de anvendelsesformål, hvortil plantebeskyttelsesmidler, der indeholder pyriproxyfen, kan godkendes.

                     (13)

                     Godkendelsen af pyriproxyfen bør derfor fornyes.

                     (14)

                     I overensstemmelse med artikel 14, stk. 1, i forordning (EF) nr. 1107/2009 sammenholdt med samme forordnings artikel 6 og på grundlag af den foreliggende videnskabelige og tekniske viden er det imidlertid nødvendigt at fastsætte visse betingelser. Det bør navnlig kræves, at der fremlægges yderligere bekræftende oplysninger.

                     (15)

                     I henhold til artikel 20, stk. 3, i forordning (EF) nr. 1107/2009 sammenholdt med artikel 13, stk. 4, i samme forordning bør bilaget til Kommissionens gennemførelsesforordning (EU) nr. 540/2011 ændres.

                     (16)

                     Godkendelsesperioden for pyriproxyfen blev ved Kommissionens gennemførelsesforordning (EU) 2019/1589 (8) forlænget til den 31. december 2020 for at gøre det muligt at afslutte fornyelsesprocessen, inden godkendelsen af aktivstoffet udløber. Da der træffes en afgørelse om fornyelse af godkendelsen forud for den forlængede udløbsdato, bør denne forordning finde anvendelse fra 1. august 2020, med undtagelse af bestemmelserne vedrørende indhold af toluen, der er angivet i kolonne »Renhed« i tabellen i bilag I, som finder anvendelse fra 1. august 2021.

                     (17)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Fornyelse af godkendelsen af aktivstoffet
            Godkendelsen af aktivstoffet pyriproxyfen fornyes som fastsat i bilag I.

            Artikel 2
            Ændringer af gennemførelsesforordning (EU) nr. 540/2011
            Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.

            Artikel 3
            Ikrafttræden og anvendelsesdato
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. august 2020.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. juli 2020.

                  På Kommissionens vegne

               Ursula VON DER LEYEN

                  Formand

            (1)  EUT L 309 af 24.11.2009, s. 1.

            (2)  Kommissionens direktiv 2008/69/EF af 1. juli 2008 om ændring af Rådets direktiv 91/414/EØF for at optage clofentezin, dicamba, difenoconazol, diflubenzuron, imazaquin, lenacil, oxadiazon, picloram og pyriproxyfen som aktivstoffer (EUT L 172 af 2.7.2008, s. 9).

            (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

            (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (5)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

            (6)  EFSA Journal 2018;16(7):5307; Foreligger online: www.efsa.europa.eu.

            (7)  Kommissionens forordning (EU) 2018/605 af 19. april 2018 om ændring af bilag II til forordning (EF) nr. 1107/2009 ved at fastlægge videnskabelige kriterier til bestemmelse af hormonforstyrrende egenskaber (EUT L 101 af 20.4.2018, s. 33).

            (8)  Kommissionens gennemførelsesforordning (EU) 2019/1589 af 26. september 2019 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne amidosulfuron, beta-cyfluthrin, bifenox, chlorotoluron, clofentezin, clomazon, cypermethrin, daminozid, deltamethrin, dicamba, difenoconazol, diflubenzuron, diflufenican, fenoxaprop-P, fenpropidin, fludioxonil, flufenacet, fosthiazat, indoxacarb, lenacil, MCPA, MCPB, nicosulfuron, picloram, prosulfocarb, pyriproxyfen, thiophanat-methyl, triflusulfuron og tritosulfuron (EUT L 248 af 27.9.2019, s. 24.)

            BILAG I

                        Almindeligt anvendt navn, identifikationsnr.

                        IUPAC-navn

                        Renhed (1)

                        Dato for godkendelse

                        Udløbsdato for stoffets godkendelse

                        Specifikke bestemmelser

                        Pyriproxyfen.
                        2-((1-(4-Phenoxyphenoxy)propan-2-yl)oxy)pyridin.
                        CIPAC-nr.: 715.
                        CAS-nr.: 95737-68-1.
                        EF-nr. (Einecs eller Elincs): 429-800-1

                        4-phenoxyphenyl-(RS)-2(2-pyridyloxy)propylether

                        ≥ 970 g/kg
                        Fra den 1. august 2021 Max. renhed: Toluen
                        5 g/kg

                        1. august 2020

                        31. juli 2035

                        Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten vedrørende fornyelse af godkendelsen af pyriproxyfen, navnlig tillæg I og II.
                        I den samlede vurdering skal medlemsstaterne være særligt opmærksomme på:

                                    —

                                    forbrugernes potentielle eksponering for restkoncentrationer af pyriproxyfen

                                    —

                                    beskyttelsen af vandlevende organismer og vandorganismer

                                    —

                                    beskyttelsen af bier

                              For så vidt angår beskyttelsen af sedimentlevende organismer og vandorganismer skal medlemsstaterne for udendørs brug af plantebeskyttelsesmidler indeholdende pyriproxyfen i de særlige betingelser medtage hensigtsmæssige risikobegrænsende foranstaltninger, f.eks. usprøjtede stødpudezoner og/eller reduktion af aerosolspredning for at opnå en lav risiko for sedimentlevende organismer og vandorganismer.
                        For så vidt angår beskyttelsen af bier skal medlemsstaterne for udendørs brug af plantebeskyttelsesmidlerindeholdende pyriproxyfen i de særlige betingelser medtage en begrænsning af ansøgningen til perioder uden for blomstringsperioderne for afgrøder, der tiltrækker bier, og hensigtsmæssige risikobegrænsende foranstaltninger, f.eks. usprøjtede stødpudezoner og/eller reduktion af aerosolspredning for at opnå en lav risiko for bier og bilarver.
                        Ansøgeren skal fremlægge bekræftende oplysninger til Kommissionen, medlemsstaterne og autoriteten vedrørende virkningen af vandbehandlingsprocesser på arten af restkoncentrationer i overfladevand og grundvand, når overfladevand udvindes til drikkevand.
                        Ansøgeren skal fremlægge de anmodede bekræftende oplysninger senest to år efter offentliggørelsen, af Kommissionen, af en vejledning om evaluering af virkningen af vandbehandlingsprocesser på arten af restkoncentrationer i overfladevand og grundvand.

               (1)  Yderligere oplysninger om aktivstoffets identitet og specifikation fremgår af vurderingsrapporten.

            BILAG II
            I bilaget til gennemførelsesforordning (EU) nr. 540/2011 foretages følgende ændringer:

                        1)

                        I del A udgår nr. 179 om pyriproxyfen.

                        2)

                        I del B tilføjes følgende:

                                    Nr.

                                    Almindeligt anvendt navn, identifikationsnr.

                                    IUPAC-navn

                                    Renhed  (1)

                                    Dato for godkendelse

                                    Udløbsdato for stoffets godkendelse

                                    Specifikke bestemmelser

                                    »142

                                    Pyriproxyfen.
                                    2-((1-(4-Phenoxyphenoxy)propan-2-yl)oxy)pyridin.
                                    CIPAC-nr.: 715.
                                    CAS-nr.: 95737-68-1.
                                    EF-nr. (Einecs eller Elincs): 429-800-1

                                    4-phenoxyphenyl-(RS)-2(2-pyridyloxy)propylether

                                    ≥ 970 g/kg Maks. urenhed: Toluen
                                    5 g/kg

                                    1. august 2020

                                    31. juli 2035

                                    Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten vedrørende fornyelse af godkendelsen af pyriproxyfen, navnlig tillæg I og II.
                                    I den samlede vurdering skal medlemsstaterne være særligt opmærksomme på:

                                                —

                                                forbrugernes potentielle eksponering for restkoncentrationer af pyriproxyfen

                                                —

                                                beskyttelsen af sedimentlevende organismer og vandorganismer

                                                —

                                                beskyttelsen af bier

                                          For så vidt angår beskyttelsen af sedimentlevende organismer og vandorganismer skal medlemsstaterne for udendørs brug af plantebeskyttelsesmidler indeholdende pyriproxyfen i de særlige betingelser medtage hensigtsmæssige risikobegrænsende foranstaltninger, f.eks. usprøjtede stødpudezoner og/eller reduktion af aerosolspredning for at opnå en lav risiko for sedimentlevende organismer og vandorganismer.
                                    For så vidt angår beskyttelsen af bier skal medlemsstaterne for udendørs brug af plantebeskyttelsesmidlerindeholdende pyriproxyfen i de særlige betingelser medtage en begrænsning af ansøgningen til perioder uden for blomstringsperioderne for afgrøder, der tiltrækker bier, og hensigtsmæssige risikobegrænsende foranstaltninger, f.eks. usprøjtede stødpudezoner og/eller reduktion af aerosolspredning for at opnå en lav risiko for bier og bilarver.
                                    Ansøgeren skal fremlægge bekræftende oplysninger til Kommissionen, medlemsstaterne og autoriteten vedrørende virkningen af vandbehandlingsprocesser på arten af restkoncentrationer i overfladevand og grundvand, når overfladevand udvindes til drikkevand.
                                    Ansøgeren skal fremlægge de anmodede bekræftede oplysninger senest to år efter offentliggørelsen, af Kommissionen, af en vejledning om evaluering af virkningen af vandbehandlingsprocesser på arten af restkoncentrationer i overfladevand og grundvand.«

               (1)  Yderligere oplysninger om aktivstoffets identitet og specifikation fremgår af vurderingsrapporten.


title: Kommissionens gennemførelsesforordning (EU) 2020/1200 af 10. august 2020 om registrering af en betegnelse i registret over garanterede traditionelle specialiteter (»Berthoud« (GTS))

text:
                  17.8.2020

                  DA

                  Den Europæiske Unions Tidende

                  L 269/1

         KOMMISSIONENS GENNEMFØRELSESFORORDNING (EU) 2020/1200
         af 10. august 2020
         om registrering af en betegnelse i registret over garanterede traditionelle specialiteter (»Berthoud« (GTS))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Frankrigs ansøgning om registrering af betegnelsen »Berthoud« er blevet offentliggjort i Den Europæiske Unions Tidende (2), jf. artikel 50, stk. 2, litra b), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør betegnelsen »Berthoud« registreres —

               VEDTAGET DENNE FORORDNING:

            Artikel 1
            Betegnelsen »Berthoud« (GTS) registreres.
            Betegnelsen i stk. 1 henviser til et produkt i kategori 2.21. Færdigretter i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. august 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 115 af 7.4.2020, s. 16.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).